**Անտոն Գորելկին** (ռուս.՝ Антон Вадимович Горелкин, հունվարի 22, 1982(1982-01-22), Կեմերովո, ՌԽՖՍՀ, ԽՍՀՄ), ռուս քաղաքական գործիչ։ Ռուսաստանի Դաշնության Պետական դումայի 7-րդ գումարման Դաշնային ժողովի պատգամավոր, 2016 թվականի հոկտեմբերի 5-ից` տեղեկատվական քաղաքականության, տեղեկատվական տեխնոլոգիաների և կապի կոմիտեի անդամ։

Կենսագրություն
--------------

2004 թվականին ավարտել է Կեմերովոյի պետական համալսարանը՝ «Լրագրություն» մասնագիտությամբ։

2007 թվականին ավարտել է Կեմերովոյի պետական համալսարանի առկա ասպիրանտուրան (քաղաքագիտության և սոցիոլոգիայի ամբիոն)։ Ըստ ELIBRARY.ru ռուսական գիտական էլեկտրոնային գրադարանի, մինչև 2007 թվականը ասպիրանտուրայում սովորելու ընթացքում ոչ մի գիտական հրապարակում չի արել։ Ամենավաղ հասանելի` «КУЗБАСС СТРОКОЙ ИТАР — ТАСС» հրապարակումը 2008 թվականին թվագրված մենագրությունն է։ Ատենախոսությունների էլեկտրոնային արխիվներում ևս ատենախոսական աշխատանքն առկա չէ։

2000-ակա թվականների կեսերից աշխատել է որպես թղթակից և տնտեսական հարցերով մեկնաբան Կեմերովոյի «Կուզնեցկի կրայ» թերթում, հետագայում` Կեմերովոյի մարզի հարցերով ԻՏԱՐ-ՏԱՍՍ-ի սեփական թղթակից, 2008 թվականին մասնակցել է «Կուզբասս ԻՏԱՐ-ՏԱՍՍ» պարբերականի չորրորդ թողարկման աշխատանքներին։

2011 թվականի հունիսից աշխատել Է Կեմերովոյի մարզի վարչակազմում՝ փոխնահանգապետի էկոնոմիկայի և տարածաշրջանային զարգացման բլոկում, գլխավորել է ինտերնետ-խումբը։

2011 թվականի օգոստոսի 1-ին նշանակվել է մարզպետարանի ԶԼՄ-ների հետ աշխատանքի գլխավոր վարչության պետի պաշտոնում։

2016 թվականի սեպտեմբերի 18-ին «Միասնական Ռուսաստան» Համառուսաստանյան քաղաքական կուսակցության ցուցակով մասնակցել է ՌԴ 7-րդ գումարման Պետական դումայի ընտրություններին։

Օրինաստեղծ գործունեություն
--------------------------

2016 թվականից մինչև 2019 թվականը, 7-րդ գումարման Պետական դումայի պատգամավորի լիազորությունների կատարման ընթացքում, համահեղինակ է դարձել դաշնային օրենքների նախագծերի 11 օրենսդրական նախաձեռնություններին և ուղղումներին։

Օրինաստեղծ նախաձեռնություններ
-----------------------------

ՌԴ Պետական դումա օրինագիծ է ներկայացրել, որը ենթադրում է Ռուսաստանում նշանակալի ճանաչված ինտերնետ-ռեսուրսներում արտասահմանյան տիրապետման սահմանափակում, նշելով, որ օրինագիծն առաջին հերթին ուղղված է «Յանդեքսի» գործունեությանը, ինչը հանգեցրել է NASDAQ-ում «Յանդեքսի» բաժնետոմսերի 8,7 տոկոսով գնանշումների անկմանը։ «Մեգաֆոն»-ը և «Mail.Ru»-ը կարծիք են հայտնել, որ օրինագիծը չի կարող ընդունվել այդ տեսքով։

2019 թվականի հոկտեմբերի 11-ին Մոսկվայի բորսայում «Յանդեքսի» բաժնետոմսերի արժեքը մեկ օրում նվազել է 20,3 տոկոսով։ Փորձագետների կարծիքով ՝ «Յանդեքս» ընկերության արժեքի անկման գլխավոր պատճառը Պետդումայի պատգամավոր Անտոն Գորելկինի նախաձեռնած օրինագիծն է, որով առաջարկվում է այդ ընկերություններում օտարերկրյա սեփականատերերի մասնաբաժինը սահմանափակել քսան տոկոսով։ «Յանդեքսի» արժեքի անկումը սկսվել է այն բանից հետո, երբ հոկտեմբերի 10-ին Պետդումայի տեղեկատվական քաղաքականության կոմիտեն սկսել է պատգամավոր Գորելկինի կողմից ներկայացված օրինագծի քննարկումը։

2020 թվականի մարտի 31-ին Կոմերսանտ թերթը հրապարակել է «Օտարերկրյա ռեսուրսների հոսքը կարող է սահմանափակել» հոդվածը, որտեղ նշվում է, որ պատգամավոր Գորելկինը Դաշնային հակամենաշնորհային ծառայությանը և կապի նախարարությանն ուղղված իր նամակներում առաջարկել է պարտավորեցնել ռուսական ինտերնետ-պրովայդերներին Ռուսաստանում Կորոնավիրուսային COVID-19 վարակի տարածմամբ պայմանավորված կարանտինի ժամանակ ամրագրել Ներքին առցանց ծառայությունների և արտասահմանյան ռեսուրսների տրաֆիկի տրամադրումը, որոնք հետևւմ են ռուսական օրենսդրությանը։ Թերթի կարծիքով՝ այս նախաձեռնությունը կարող է վերաբերել Facebook-ին, Twitter-ին, Telegram-ին և այլն։

Ծանոթագրություններ
------------------

1. ↑  "Горелкин Антон Вадимович" (in ռուսերեն). Государственная Дума.
2. ↑  «КУЗБАСС СТРОКОЙ ИТАР — ТАСС»
3. ↑  "Поиск диссертаций и авторефератов на сайте Техносфера". tekhnosfera.com. Retrieved 2019 թ․ հոկտեմբերի 15.
4. ↑  "Поиск диссертаций и авторефератов | disserCat". www.dissercat.com. Retrieved 2019 թ․ հոկտեմբերի 15.
5. ↑  "Горелкин, Антон Вадимович". *ТАСС*. Retrieved 2018 թ․ նոյեմբերի 30.
6. ↑  "В областной администрации обратили внимание на интернет". *МедиаКузбасс* (in ռուսերեն). Retrieved 2011 թ․ հունիսի 20.
7. ↑  "Замгубернатора Кузбасса по СМИ Антон Горелкин ушел в Госдуму". *Главные мировые, российские и региональные новости*. Retrieved 2018 թ․ նոյեմբերի 30.(չաշխատող հղում)
8. ↑  "Новым руководителем пресс-службы кемеровского губернатора назначен Антон Горелкин | Кемеровская область | ФедералПресс". *ФедералПресс* (in ռուսերեն). Retrieved 2018 թ․ նոյեմբերի 30.
9. ↑  "Объекты законотворчества :: Система обеспечения законодательной деятельности". sozd.duma.gov.ru. Արխիվացված է the original 2019 թ․ սեպտեմբերի 26-ին. Retrieved 2019 թ․ օգոստոսի 3.
10. ↑  "Онлайн-сервисам пересчитают голоса". «Коммерсант». 2019 թ․ հուլիսի 27. Retrieved 2019 թ․ հուլիսի 28.
11. ↑  "Акции "Яндекса" упали более чем на 20%" (in ռուսերեն). ՌԻԱ Նովոստի. 20191011T1755+0300Z. Retrieved 2019 թ․ հոկտեմբերի 12.
12. ↑  "Аналитики объяснили падение акций «Яндекса» почти на 20%". РБК. Retrieved 2019 թ․ հոկտեմբերի 12.
13. ↑  "Рука Госдумы: почему обвалились акции «Яндекса»" (in ռուսերեն). Газета.Ru. Retrieved 2019 թ․ հոկտեմբերի 12.
14. ↑  Трафик иностранных ресурсов могут ограничить // *Коммерсантъ*.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | ՎԿ · Օդնոկլասնիկի · Ֆեյսբուք · Տելեգրամ |
|  |
| Ֆոտո, վիդեո և աուդիո | Ինստագրամ · ՅուԹյուբ |

 |